b'\n_START_ARTICLE_\nKati Tervo\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nKati Tervo k\xc3\xa4vi keskikoulun Hakalehdon yhteiskoulussa Espoon Tapiolassa. H\xc3\xa4n valmistui Tampereen yliopistosta sosionomiksi (yhteiskunnallinen tutkinto) sek\xc3\xa4 filosofian kandidaatiksi (p\xc3\xa4\xc3\xa4aineena kotimainen kirjallisuus). Helsingin yliopistossa h\xc3\xa4n opiskeli taidehistoriaa._NEWLINE_Tervo on ty\xc3\xb6skennellyt kirjastoapulaisena, kirjastonhoitajana ja informaatikkona useissa eri kirjastoissa ja arkistoissa (Helsingin kaupunginkirjasto, Yleisradio, Suomalaisen Kirjallisuuden Seura). _NEWLINE_Nuorena h\xc3\xa4n kokeili keraamikon ja silkkipainajan ammatteja ja piirsi Vapaassa taidekoulussa._NEWLINE_Tervo on kirjoittanut kolumneja vuodesta 2007 useisiin lehtiin (Kodin Kuvalehti, Meid\xc3\xa4n m\xc3\xb6kki, Hyv\xc3\xa4 terveys, Helsingin Sanomat, Ilta-Sanomat). H\xc3\xa4n on kirjoittanut vuodesta 2012 my\xc3\xb6s Yhteishyv\xc3\xa4\xc3\xa4n ja vuodesta 2017 Kotil\xc3\xa4\xc3\xa4k\xc3\xa4ri-lehteen. Tervo k\xc3\xa4sittelee usein kolumneissaan nykyhetken arkisia asioita palaten lapsuuden kokemuksiin. H\xc3\xa4n on julkisesti kertonut lapsettomuuden vuosista ja rintasy\xc3\xb6v\xc3\xa4st\xc3\xa4\xc3\xa4n._NEWLINE_Tervon isois\xc3\xa4 oli rovasti, j\xc3\xa4\xc3\xa4k\xc3\xa4rieverstiluutnantti Hannes Anttila. Tervo on ollut naimisissa kirjailija Jari Tervon kanssa vuodesta 1991. Heill\xc3\xa4 on yksi poika. Perhe asuu Helsingin Katajanokalla.'